อยากถามคุณค่ะว่าการมีเลือดออกทางช่องคลอด หลังจากที่ประจำเดือนหายไม่เกินสิบวันเป็นอาการผิดปกติมั้ยคะ ไม่ได้มีเพศสัมพันธ์และไม่ทำอะไรกับช่องคลอดเลยค่ะ แต่ก่อนจะมีเลือดมีแาอารปวดท้องน้อยนิดๆค่ะ เหมือนปวดประจำเดือนปวดนิดเดียว ละก้มีคราบเลือดจางๆเหมือนปนๆมากับตกขาวบางทีออกสีเนื้อๆบางทีอกจะอมชมพูเหมือนมีเลือดปนมาค่ะ เลือดออกมานิดเดียวเพิ่งเคยเป็นครั้งแรกค่ะ มันผิดปกติมั้ยคะ
สวัสดีค่ะหากมีเลือดออกจากช่องคลอดในช่วงที่ไม่ได้เป็นประจำเดือนถือว่าผิดปกติค่ะ ซึ่งสาเหตุของเลือดออกทางช่องคลอดผิดปกติมีได้หลายอย่าง เช่นภาวะฮอร์โมนไม่สมดุลระหว่างเอสโตรเจน และโปรเจสเตอโรน ซึ่ง อาจจะไม่ทราบสาเหตุ หรืออาจจะเกิดจาก ภาวะถุงน้ำรังไข่หลายใบ ความผิดปกติของไทรอยด์ฮอร์โมน การใช้ยาคุมกำเนิดและหยุดใช้ เป็นต้นการติดเชื้อ เช่น ติดเชื้อจากการสวนล้าง โรคติดต่อทางเพศสัมพันธ์ เป็นต้นเนื้องอกหรือมะเร็งของระบบสืบพันธ์ เช่น ปากมดลูก มดลูก เป็นต้นผู้ที่มีเลือดออกลักษณะนี้ควรพบแพทย์เพื่อตรวจร่างกายหาสาเหตุและให้การดูแลรักษาค่ะ นอกจากนี้หากมีเลือดออกทางช่องคลอดและมีอาการต่อไปนี้ร่วมด้วย ซึ่งควรพบแพทย์เพื่อเข้ารับการตรวจวินิจฉัยสาเหตุและรับการรักษาทันทีมีไข้หรือปวดบริเวณท้องหรืออุ้งเชิงกรานอย่างรุนแรงเฉียบพลันเลือดออกทางช่องคลอดในปริมาณมากผิดปกติจนต้องเปลี่ยนผ้าอนามัยทุก 2 ชั่วโมงวิงเวียนศีรษะคล้ายจะเป็นลมมีเลือดออกทางช่องคลอดนานกว่า 1 สัปดาห์